ประกาศคณะกรรมการสงเสริมการพัฒนาฝมือแรงงาน

เรื่อง การอนุญาตรายการเครื่องมือเครื่องจักรและอุปกรณที่ผูดําเนินการฝกนําเข้าามา

ในราชอาณาจักรเพื่อใชในการฝกอบรมฝมือแรงงานในศูนยฝกอบรมฝมือแรงงาน

 เพื่ออนุวัตรตามประกาศกระทรวงการคลัง เรื่อง การลดอัตราอากรและการยกเว้นอากรศุลกากร
ตามมาตรา ๒๑ แห่งพระราชกำหนดพิกัดอัตราศุลกากร พ.ศ. ๒๕๓๐ (ฉบับที่ ๘) ลงวันที่ ๙ กรกฎาคม ๒๕๔๖ประกอบมาตรา ๓๔ และมาตรา ๓๙ (๓) แห่งพระราชบัญญัติส่งเสริมการพัฒนาฝีมือแรงงาน พ.ศ. ๒๕๔๔คณะกรรมการส่งเสริมการพัฒนาฝีมือแรงงาน จึงกำหนดเงื่อนไขการอนุญาตรายการเครื่องมือเครื่องจักร
และอุปกรณ์ที่ผู้ดำเนินการฝึกนำเข้ามาในราชอาณาจักรเพื่อใช้ในการฝึกอบรมฝีมือแรงงานในศูนย์ฝึกอบรมฝีมือแรงงาน ดังต่อไปนี้

 ข้อ ๑ ผู้ดำเนินการฝึกใดประสงค์จะนำเครื่องมือเครื่องจักรและอุปกรณ์เข้ามาในราชอาณาจักรเพื่อใช้ในการฝึกอบรมฝีมือแรงงานในศูนย์ฝึกอบรมฝีมือแรงงานให้ยื่นคำขอต่อนายทะเบียน

 การยื่นคำขอตามวรรคหนึ่ง ในกรุงเทพมหานครให้ยื่น ณ กรมพัฒนาฝีมือแรงงาน ในจังหวัดอื่นให้ยื่น ณ สถาบันพัฒนาฝีมือแรงงานภาคหรือศูนย์พัฒนาฝีมือแรงงานจังหวัด ที่ศูนย์ฝึกอบรมฝีมือแรงงาน
ของผู้ดำเนินการฝึกนั้นตั้งอยู่

 ข้อ ๒ เมื่อนายทะเบียนได้รับคำขอพร้อมเอกสารหลักฐานตามข้อ ๑ แล้ว ให้ตรวจสอบคำขอ
และความครบถ้วนของเอกสารแล้วเสนอต่อคณะกรรมการส่งเสริมการพัฒนาฝีมือแรงงานโดยพิจารณาความจำเป็นและความเหมาะสม ดังต่อไปนี้

(๑) เครื่องมือเครื่องจักรและอุปกรณ์ต้องนำเข้ามาเพื่อใช้ในการฝึกอบรมฝีมือแรงงานในศูนย์ฝึกอบรมฝีมือแรงงาน และมีจำนวนความเหมาะสมสอดคล้องกับสาขาอาชีพที่ดำเนินการฝึก

 (๒) รายการเครื่องมือ เครื่องจักรอุปกรณ์ตามข้อ (๑) จะต้องเป็นของที่ไม่มีการผลิตภายในประเทศ หรือหากมีการผลิตภายในประเทศแต่ผู้ดำเนินการฝึกมีความจำเป็นต้องใช้เพี่อการฝึกอบรมฝีมือแรงงาน

 ข้อ ๓ เมื่อคณะกรรมการส่งเสริมการพัฒนาฝีมือแรงงาน พิจารณาแล้วเห็นว่าผู้ยื่นคำขอมีเหตุผลและความจำเป็นตามวัตถุประสงค์การใช้งาน ให้นายทะเบียนออกหนังสืออนุญาตรายการเครื่องมือเครื่องจักร
และอุปกรณ์ที่นำเข้ามาในราชอาณาจักรแก่ผู้ยื่นคำขอ เพื่อนำไปเป็นหลักฐานประกอบการยื่นคำขอยกเว้นอากรขาเข้าและภาษีมูลค่าเพิ่มต่อไป

 ในกรณีที่คณะกรรมการส่งเสริมการพัฒนาฝีมือแรงงานไม่อนุญาตให้แก่ผู้ยื่นคำขอรายใดให้
นายทะเบียนมีหนังสือแจ้งการไม่อนุญาตพร้อมด้วยเหตุผลให้ผู้ยื่นคำขอทราบ

ประกาศ ณ วันที่ ๒๐ เมษายน พ.ศ. ๒๕๔๘

จารุพงศ์ เรืองสุวรรณ

ปลัดกระทรวงแรงงาน

ประธานกรรมการส่งเสริมการพัฒนาฝีมือแรงงาน